પ્રાપ્ત વિગતો મુજબ મોરબી ના ગૂંગણ ગામે રહેતા જગજીવન લખમણભાઈ જાદવ ગત તા. 25 ના રોજ જીલ્લા કલેક્ટર ને અરજી આપી જણાવ્યું હતું કે અમારા ગામ ના જાડેજા ધર્મેન્દ્રસિંહ મીઠુંભા અને જાડેજા હંસાબા મીઠુંભા ઉં વ 80 ને તેના મળતીયા સાગરીતોએ અમારી માલિકીની સાથળીની જમીનમાં કબ્જો જમાવીને અમને ધાક ધમકી આપે છે. અને તે અમારા પર ગમે ત્યારે હુમલો કરે તેવી દહેશત વ્યક્ત કરી છે જેથી ખેતરે થી આવતા અમને રસ્તા પર પોલીસ નું રક્ષણ આપવા માંગ કરી હતી અને તેને તેની સાથળીની જમીનનો કબ્જો અપાવવામાં નહીં આવે તો તેમનો પરિવાર કલેક્ટર કચેરી ખાતે આત્મવિલોપન કરશે. તેવી ચીમકી આપી હતી ચીમકી ના પગલે આજે સવાર થી જ પોલીસ કલેક્ટર કચેરી ખાતે ગોઠવાઈ ગયી હતી ત્યારે બપોર ના સમયે જગજીવનભાઈ જાદવ તેના પત્ની મણિબેન,તેમજ નાનજીભાઈ પરમાર ,મહેશ જાદવ,મુકેશ જાદવ પાંચેય સભ્યો કેરોસીન ની બોટલ લઈ ને આત્મવિલોપન નો પ્રયાસ કરવા જતાં પોલીસે તેની અટક કરી લીધી હતી. નાયબ કલેક્ટર કેતન જોષીએ દલિત પરિવારની ગૂંગણ ગામની જમીન બાબતે 8 દિવસમાં ઘટતું કરવાની ખાતરી આપતા દલિત પરિવારનો રોષ શાંત પડ્યો હતો. અને ગૂંગણ ગામે માથાભારે તત્વોના ત્રાસને હેરાન પરેશાન થી દલિત પરિવારને મુક્ત કરાવવા માંગ કરી હતી.